cyanic-selkie/wikianc huggingface dataset:
Երկկենցաղ մարդը (վեպ)
Սյուժե
Ափի երկայնքով սկսում են լուրեր պտտվել օվկիանոսում ապրող «Ծովային սատանայի» մասին, մարգարիտ որսացող սուզորդները վախենում են սուզվել, իսկ ձկնորսները` ձկնորսության գնալ։ Կապիտան Պեդրո Զուրիտան, ով մարգարիտների առևտուր է անում, զայրանում է իրեն վնաս պատճառող խոսակցություններից, բայց շատ արագ հասկանում է, որ դրանց հետևում իրական բան է թաքնված։ Նա որոշում է, որ «Ծովային սատանան» խելացի կենդանի է, որին լավ կլիներ բռնել և օգտագործել իր օգտին։ Ցանցերով «սատանային» բռնելու փորձերը ձախողվում են. Զուրիտան, Բալտազարից իմանալով, որ «Ծովային սատանայի» որջի մուտքը տանում է դոկտոր Սալվատորի վիլլա, որոշում է ներթափանցել նրա տիրույթներ, բայց փորձը ձախողվում է։ Դրանից հետո, որպես հիվանդ հնդկացի աղջկա պապ` Սալվատորի վիլլա է ներթափանցում Կրիստոն` Զուրիտայի ագենտը։ Նա շահում է Սալվատորի վստահությունը և ի վերջո իմանում է Իխտիանդրի մասին։
Այդ ընթացքում Իխտիանդրը փրկում է ծովում խեղդվող Գուտիերեին, որը Զուրիտայի կամակատարներից Բալտազարի որդեգրած աղջկիկն է։ Զուրիտան պատահաբար ափի մոտ լինելով` գտնում է Գուտիերեին և աղջկան հավաստիացնում է, որ ինքն է փրկել նրան։ Գուտիերեի գեղեցկությամբ հմայված Իխտյանդրը ցանկանում է նորից տեսնել նրան, բայց նա բոլորովին անծանոթ է ափի կյանքի առանձնահատկություններին։ Կրիստոյի օգնությամբ նա մի քանի անգամ քաղաք է գնում, գտնում է Գուտիերեին և հանդիպում նրա հետ։ Գուտիերեն Օլսեն անունով սիրեկան ունի, բայց նա համակրանք է զգում Իխտյանդրի նկատմամբ։ Բայց ավելի հարուստ և հզոր Զուրիտան Գուտիերեին վերցնում է որպես իր կին և տանում իր կալվածքը։ Իխտիանդրը, իմանալով Օլսենից կատարվածի մասին, գնում է աղջկա հետևից, բայց արդյունքում հայտնվում է հենց Զուրիտայի ձեռքում։ Նրան սկզբում ստիպում են մարգարիտներ որսալ, շղթայելով երկար շղթայով, իսկ հետո ուղարկում են (իբր Գուտիերեի խնդրանքով) «Մաֆալդու» վերջերս խորտակված շոգենավից թանկարժեք իրեր հավաքելու։ Գուտիերեին հաջողվում է Իխտյանդերին ասել, որ Զուրիտան ստում է, և որ իրեն վտանգ է սպառնում։ Իխտյանդրը փախչում է։
Կրիստոն Բալտազարին հայտնում է իր ենթադրության մասին, որ Իխտիանդրը Բալտազարի որդին է, ով տարիներ առաջ տեղափոխվել էր Սալվատորի մոտ` բուժման համար. Նա այս կարծիքին է գալիս Իխտյանդրի պարանոցի վրա պատահաբար տեսած ծննդյան նշանից ելնելով. ճիշտ նույնպիսին էր Բալտազարի երեխայի մոտ, երբ նա նրան տարան Սալվատորի մոտ։ Բալտազարը ցանկանում է որդուն վերադարձնել և բողոք է ներկայացնում դատախազին. Զուրիտան նույնպես դիմում է դատախազին։ Տեղի եպիսկոպոսը նույնպես հակադրվում է Սալվատորին` մեղադրելով նրան «աստվածանարգող» փորձարկումների մեջ։ Ոստիկանությունը բերման է ենթարկում Սալվատորին և Իխտիանդրին։
Ցամաքում շատ մնալու հետևանքով Իխտյանդրի վիճակը փոխվում է. օդ շնչելուց ծանրացել են նրա թոքերը, մարմնի հավասարակշռությունը խախտվել է, և ժամանակի մեծ մասը նա պետք է անցկացնի ջրի մեջ։ Ըստ Սալվատորի` Իխտիանդրը երկկենցաղ մարդուց վերածվում է մարդ-ձկան. գրեթե ամբողջ ժամանակը նա պետք է անցկացնի ջրի մեջ։
Դատարանում Սալվատորը պատմում է Իխտիանդրի պատմությունը և ելույթ ունենում օվկիանոսի միջավայրում մարդկանց բնակեցման մասին։ Նա դատապարտվում է ազատազրկման, իսկ Զուրիտան ստանում է խնամակալություն Իխտիանդրի նկատմամբ, քանի որ Իխտիանդրը ճանաչվում է (կյանքի իրողություններին անծանոթ լինելու պատճառով) անգործունակ։ Բանտի հսկիչը, ում կնոջը փրկել էր Սալվատորը, գալիս է Սալվատորի մոտ և նրան առաջակում է փախչել` միաժամանակ պատմելով, որ եպիսկոպոսի պնդմամբ իրեն հրամայել են թունավորել Իխտյանդրին կալիումի ցիանիդով։
Սալվատորը հսկիչին կարգադրում է փրկել Իխտիանդրին. ինքը` աշխարհահռչակ գիտնականը, չի վախենում բանտից և կարծում է, որ իր ազատազրկման ժամկետը կարճ է լինելու. նա բազմաթիվ ազդեցիկ ընկերներ ունի, ովքեր կվերադարձնեն իր ազատությունը։ Բանտի հսկիչը և Օլսենը կազմակերպում են Իխտիանդրի փախուստը։ Սալվատորը նրան ուղարկում է իր գիտնական ընկեր Արման Վիլբուայի մոտ, որը բնակվում է Խաղաղ օվկիանոսի հեռավոր Տուամոտու արշիպելագի կղզիներից մեկում։ Երկու երթուղիներն էլ` հյուսիսային (Պանամայի ջրանցքով) և հարավային (Հոռն հրվանդանի շուրջ), ունեն իրենց առավելություններն ու վտանգները։ Իխտիանդրը որոշում է իր հետ տանել իր վարժեցրած դելֆին Լիդինգին։ Բաժանվելիս նա կանչում է Գուտիերեին` չիմանալով, որ նա, նախազգուշացված է Օլսենի կողմից, գտնվում է ժայռի հետևում և լսում է նրան։
Գուտիերեն բաժանվում է Զուրիտայից և ամուսնանում Օլսենի հետ։ Նրանք մեկնում են Նյու Յորք։ Սալվատորը, կրելով բանտային պատիժը, վերադառնում է գիտական ​​աշխատանքի և աստիճանաբար պատրաստվում երկար ճանապարհորդության։ Կրիստոն շարունակում է ծառայել նրան։ Զուրիտան դեռ մարգարիտ է որսում։ Բալտասարը որդու կորստի պատճառով խելագարվում է և դառնում մուրացկան, փոթորիկների ժամանակ նա գալիս է ծով և կանչում Իխտիանդրին։
Հայերեն թարգմանություն
2020 թվականին է միայն պարզվել, որ Ալեքսանդր Բելյաևի «Երկկենցաղ մարդը» գիտական ֆանտաստիկայի համաշխարհային գլուխգործոցը ռուսերենից հայերեն թարգմանել է Գուրգեն Մահարին աքսորում եղած ժամանակ ։
Էկրանավորումներ
Ամերիկացի կինոգործիչները «Երկկենցաղ մարդը» ֆիլմ նկարահանելու մտադրություն առաջին անգամ ունեցել են 1940-ականներին ։ Սակայն ստորջրյա նկարահանումների վտանգն ու բարդությունն այնպիսին էր, որ ֆիլմի ադապտացիան անհնար են համարել նույնիսկ հոլիվուդյան լավագույն վարպետները մինչ 1961 թվականին խորհրդային ֆիլմի թողարկումը։
2016 թվականի դեկտեմբերին «Գլավկինո» ընկերությունը, «Լենֆիլմ» կինոստուդիան և «Մշակույթի և կրթության զարգացման ռուս-չինական հիմնադրամը» համաձայնություն ձեռք բերեցին Չինաստանի համար 1962 թվականի ֆիլմի ռեմեյքը նկարահանելու և 3 տարում թողարկելու մասին։ Նշվում է, որ Չինաստանում Իխտիանդրը աղջիկ է լինելու, իսկ Գուտիերը` տղամարդ ։
Շարունակություններ
Ըստ Բելյաևի ընկերների և ծանոթների, նա չէր սիրում գրել իր ստեղծագործությունների շարունակությունները. «... երբ վեպը գրված է, նրա կերպարներն ինձ այլևս չեն հետաքրքրում…»: Այնուամենայնիվ, Իխտիանդերը նրա սիրելի հերոսն էր։ Իխտյանդրի մասին պատմվածքի շարունակությունը Բելյաևը պատմել է իր ընկերներին ու ծանոթներին, բայց վեպի շարունակությունն այդպես էլ չի ստացվել ։
2020 թվականին լույս է տեսել Եվգենի Կոնստանտինովի «Ծովային սատանայի վերադարձը» չորրորդ գիրքը։ Սյուժեով այն Բելյաևի բնօրինակ վեպի շարունակությունն է` անտեսելով Կլիմայի գրքերը։
Հղումներ
Կատեգորիա:Գիտաֆանտաստիկ վեպեր Կատեգորիա:Էկրանավորված վեպեր Կատեգորիա:1927 վեպեր
Շառլ Աբի
Շառլ Նատան Աբի (Charles Nathan Abi, ), ֆրանսիացի ֆուտբոլիստ, ֆրանսիական «Սենտ Էտիեն» ակումբի հարձակվող։
Ստեպան Խալտուրին (ֆիլմ)
«Ստեպան Խալտուրին» («Степан Халтурин»), գեղարվեստական կենսագրական ֆիլմ՝ նվիրված Ստեպան Խալտուրինին, որը եղել է առաջին բանվոր- հեղափոխականներից մեկը, «Ռուս բանվորների հյուսիսային միության» կազմակերպիչը: Պրեմիերան կայացել է 1925 թվականի ապրիլի 7-ին : Սցենարը գրել է հայտնի պատմաբան Պավել Շչյոգոլևը :
Շառլ Աբի
Ակումբային կարերիա
«Սենտ-Էտիեն» ակումբի սան է։ 2018 թվականի ապրիլի 15-ին Շառլն իր առաջին պրոֆեսիոնալ պայմանագիրն է ստորագրել ակումբի հետ ։ 2018 թվականի դեկտեմբերի 16-ին «Սենտ-Էտիեն» ակումբի կազմում իր նորամուտն է նշել Ֆրանսիական առաջին լիգայում` մասնակցելով «Նիս» ակումբի դեմ խաղին ։
Ստեպան Խալտուրին (ֆիլմ)
Սյուժե
Ֆիլմի սյուժեն գեղարվեստական միջոցներով ներկայացնում է Ստեպան Խալտուրինի կենսագրությունը իրական պատմական իրադարձությունների ֆոնի վրա: Առաջին անգամ տրվում է «Ժողովորդական կամք» հեղափոխական պայքարի պատկերը, որի գործկոմի անդամ Ստեպան Խալտուրինը դարձել է 1881 թվականին, երբ կատարվել էր աղմկահարույց ահաբեկչություն՝ մահափորձ Ալեքսանդր II թագավորի դեմ 1880 թվականի փետրվարին Ձմեռային պալատը պայթեցնելու միջոցով: Նրա պայքարի շարունակությունը եղել է մասնակցությունը Օդեսայի զինդատախազ Վ. Ստրելնիկովի սպանությանը, որից հետո Ս. Խալտուրինը ձերբակալվել է, դատվել և ենթարկվել մահապատժի:
Արտաքին հղումներ
Կատեգորիա:Խորհրդային ֆիլմեր Կատեգորիա:1925 ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Խորհրդային կենսագրական ֆիլմեր Կատեգորիա:Խորհրդային դրամա ֆիլմեր Կատեգորիա:Խորհրդային պատմական ֆիլմեր Կատեգորիա:Խորհրդային սև-սպիտակ ֆիլմեր
Շառլ Աբի
Կարիերան հավաքականում
2016 թվականի փետրվարի 4-ին Աբին իր նորամուտն է նշել Ֆրանսիայի մինչև 16 տարեկանների հավաքականի կազմում` մասնակցելով Նիդերլանդների հավաքականի դեմ խաղին։ 2018 թվականի փետրվարի 7-ին առաջին անգամ հանդես է եկել Ֆրանսիայի մինչև 18 տարեկանների հավաքականի կազմում։ 2018 թվականի սեպտեմբերի 4-ին իր նորամուտն է նշել Ֆրանսիայի մինչև 19 տարեկանների հավաքականի կազմում` մասնակցելով Սլովենիայի հավաքականի դեմ խաղին ։
Արտաքին հղումներ
Կատեգորիա:Ֆրանսիացի ֆուտբոլիստներ Կատեգորիա:Սենտ Էտիենի ֆուտբոլիստներ Կատեգորիա:Ֆուտբոլի հարձակվողներ
Աբդուլկարիմովո (գյուղ, Բայմակսկի շրջան)
Աբդուլկարիմովո (Абдулкаримово, Әбделкәрим), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 450 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բայմակսկի շրջանի բնակավայրեր
Գործնական սպորտային ավտոմեքենա
Գործնական սպորտային ավտոմեքենա, ԳՍԱ (sport utility vehicle, SUV), ունիվերսալ տիպի թափք և լիաքարշակ համակարգ ունեցող ավտոմեքենաների վերաբերյալ օգտագործվող մարկեթինգային եզր։ Հաճախ բանավոր նման մեքենաները ամենագնաց են անվանում, իսկ սլենգով՝ «ջիփ»։
Արտաքին հղումներ
Կատեգորիա:Ավտոմոբիլային թափքի տիպեր Կատեգորիա:Ավտոմեքենաների դասեր Գործնական սպորտային ավտոմեքենաներ
Վերխնետալովկա (Միլլերովսկի շրջան)
Վերխնետալովկա (Верхнеталовка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Վերխնետալովսկի գյուղական համայնքի կազմի մեջ։
Սոռմուլի
Սոռմուլի (Sormuli), գյուղ Էստոնիայի Վիրումաա նահանգի Հաանյա շրջանում։
Արտաքին հղումներ
Կատեգորիա:Էստոնիայի Վիրումաա նահանգի Հաանյա շրջանի բնակավայրեր Կատեգորիա:Էստոնիայի գյուղեր
Սարնովիչի
Սարնովիչի (Сарновичі), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1688 թվականին։
2001 թվականի տվյալներով Սարնովիչի գյուղում բնակվում էր 383 մարդ։ Բնակավայրը զբաղեցնում է 2412 կմ² տարածք։ Բնակչության խտությունը կազմում էր 158,79 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստենի շրջանի բնակավայրեր Կատեգորիա:Ուկրաինայի գյուղեր Կատեգորիա:1688 թվականին հիմնադրված բնակավայրեր
Կարցևո (գյուղ, Նովոդուգինսկի շրջան)
Կարցևո (Карцево), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Նովոդուգինսկի շրջանի բնակավայրեր
Պերսևս (համաստեղություն)
Պերսևս, երկնքի հյուսիսային մասում գտնվող համաստեղություն, որն անվանվել է Մեդուզա Գորգոնային սպանած հույն հերոսի պատվին։ Այն Պտղոմեոսի 48 համաստեղություններից է և Միջազգային աստղագիտական միության կողմից ընդունվել է, որպես 88 ժամանակակից համաստեղություններից մեկը։ Նրանում է գտնվում հայտնի փոփոխական աստեղ Ալգոլը (β Per), ինչպես նաև ամենամյա աստղաթափության ռադիանտ Պերսեիդան։
Աստերմատիզմեր
Գորգոնայի գլուխ՝ աստերիզմ, որը համաստեղության ընդհանուր տեսքի մի մասն է կազմում։ Անկանոն քառանկյան ձև ունի, ներառում է β (Ալգոլ), π, ρ և ω աստղերը։
Պերսևսի սեգմենտ. աստերիզմ, որը ձևավորվել է Պերսևսի վեց աստղերից, որոնք հարավից հյուսիս գիծ են կազմում՝ξ, ε, δ, α (Միրֆակ), γ և η։
Ուսումնասիրությունը
Միջին լայնություններում աստղը տեսանելի է գրեթե կլոր տարի, բացառությամբ մայիս-հունիս ամիսներից, երբ համաստեղությունը ծածկվում է հորիզոնից հյուսիսից։ Ուսումնասիրության ամենահարմար ժամանակը նոյեմբեր- դեկտեմբեր ամիսներն են, երբ համաստեղությունը գտնվում է գրեթե Զենիթում։
Պատմություն
Հնագույն համաստեղություն է։ Ներառված էր Կլավդիոս Պտղոմեոսի «Ալմագեսթ» աշխատության մեջ` երկնային մարմինների կատալոգում։
Դիցաբանական Պերսևսը ամենահայտնի հին հունական առասպելներից մեկի գլխավոր հերոսն է։ Պերսևս համաստեղությունը, որը ներկայանում է թույլ, բայց անզեն աչքով տեսանելի աստղերով, ունի տղամարդու տեսք, որն իրենից որոշ հեռավորության վրա պահում է մի շրջանաձև առարկա։ Շրջապատող համաստեղությունները՝ Կասիոպեան, Ցեֆեոսը, Պեգասը, Անդրոմեդան, երևում են այնպես, որ ներկայացնում են Պերսևսի հետ կապված առասպելներից մեկի սյուժետային խումբը։ Մի փոքր այն կողմ գտնվում է Կետի համաստեղությունը, որն անվանված է այդ նույն առասպելի գործող հերոսներից մեկի անունով։
Պերսևսը մահկանացու Դանայայի ու աստված Զևսի որդին էր։ Պերսևսը պետք է բերեր Գորգոնա Մեդուզայի գլուխը, որպես Դիկտուսի՝ կղզու արքա Սերիֆ Պոլիդեկտի եղբոր հարսանեկան նվեր (իրականում այդ հանձնարարությունն ընդամենը ծուղակ էր Դիկտուսի կողմից)։ Հերմես և Աֆրոդիտե աստվածների օգնությամբ Պերսևսին ի վերջո հաջողվում է հաղթել Գորգոնա Մեդուզային ու ստանալ գլուխը։ Հետդարձի ճանապարհին նա փրկում է Անդրոմեդային (Եթովպիայի թագուհի ու թագավոր Ցեֆեոսի ու Կասիոպեայի դստերը) ծովային հրեշից։
Գրականություն
Կատեգորիա:Կատաստերիզմներ
Տիգրան Մատուլյան
Քանդակագործ Մարգարիտա Մատուլյանի հայրն է։
Կենսագրություն
1974-1980 թվականներին սովորել է Երևանի Գեղանկարչական ստուդիայում, 1980-1982 թվականներին՝ Երևանի գեղարվեստի ուսումնարանում, 1982-1984 թվականներին՝ Ռիգայի Գրաֆիկայի գեղարվեստի քոլեջում (Լատվիա)։
(1744) Հարիետ
(1744) Հարիետ (Harriet), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Պորոզիխա
Պորոզիխա (Порозиха), գետ Ռուսաստանում, հոսում է Ալթայի երկրամասում։ Գետի երկարությունը 82 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Յանոշ Գյորյոչ
Յանոշ Գյորյոչ (Göröcs János, ),  հունգարացի ֆուտբոլիստ, հարձակվող և կիսապաշտպան։
Կենսագրություն
Յանոշ Գյորյոչը առավել հայտնի է «Ույփեստ» ակումբում խաղալով։ Նա հետագայում հանդես է եկել «Տատաբանյա» ֆուտբոլային ակումբում ։ Գյորյոչը Հունգարիայի հավաքականի կազմում անցկացրած 62 խաղում դարձել է 19 գոլի հեղինակ։ 1960 թվականի Օլիմպիական խաղերում Հունգարիայի հավաքականի հետ նվաճել է բրոնզե մեդալ։ Հետագայում Յանոշ Գյորոչը դարձավ Ույփեստի մարզիչը ։
Արտաքին հղումներ
Կատեգորիա:Հունգարացի ֆուտբոլիստներ Կատեգորիա:Հունգարացի ֆուտբոլային մարզիչներ Կատեգորիա:Հունգարիայի հավաքականի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլային մարզիչներ այբբենական կարգով
Պիկովսկայա Սլոբոդկա
Պիկովսկայա Սլոբոդկա (Пиківська Слобідка), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1600 թվականին։
2001 թվականի տվյալներով Պիկովսկայա Սլոբոդկա գյուղում բնակվում էր 202 մարդ։ Բնակավայրը զբաղեցնում է 0,076 կմ² տարածք։ Բնակչության խտությունը կազմում էր 2657,89 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Լիտինկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1600 թվականին հիմնադրված բնակավայրեր
Չայքյոյ (Ամասիայի գավառ)
Չայքյոյ, գյուղ Արևմտյան Հայաստանում, Սեբաստիայի վիլայեթի Ամասիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Վոլոշինո (Միլլերովսկի շրջան)
Վոլոշինո (Волошино), սլոբոդա Ռուսաստանի Դաշնության Ռոստովի մարզի Միլլերովսկի շրջանում։ Վոլոշինսկի գյուղական համայնքի վարչական կենտրոնն է։
Կատեգորիա:Ռոստովի մարզի Միլլերովսկի շրջանի բնակավայրեր
Կանդիդոզ
Կանդիդոզ, սնկային ինֆեկցիա, որն առաջանում է Կանդիդա խմբի սնկերի պատճառով ։ Բերանի ախտահարման դեպքում այն կոչվում է կաթնախտ ։ Բնորոշ ախտանիշներից է սպիտակ փառը լեզվի և բերանի ու կոկորդի այլ մասերի վրա ։ Այլ ախտանիշներից են գերզգայունությունը և կուլ տալու դժվարությունը (դիսֆագիա) ։ Հեշտոցի ախտահարման դեպքում կոչվում է խմորիչային ինֆեկցիա ։ Բնորոշ ախտանիշներից են քորը, այրոցի զգացումը, լոռանման արտադրությունը հեշտոցից ։ Կանդիդոզային ինֆեկցիան հազվադեպ ախտահարում է առնանդամը, որի դեպքում լինում է ինտենսիվ քոր ։ Շատ հազվադեպ այս ինֆեկցիան դառնում է ինվազիվ և տարածվում է դեպի մարմնի այլ հատվածներ ։ Այդ դեպքում դիտվում է տենդ և տարբեր ախտանիշներ, կախված ախտահարված մասից ։
Կանդիդա սնկերի ավելի քան 20 տեսակներ կարող են առաջացնել կանդիդոզ, որոնցից առավել հաճախ հանդիպում է սպիտակ Կանդիդան Candida albicans : Բերանի ինֆեկցիան ամենահաճախը հանդիպում է 1 ամսականից քիչ երեխաների, մեծահասակների և թույլ իմունիտետով մարդկանց մոտ ։ Թուլացած իմունիտետի պատճառներից են ՁԻԱՀ-ը, օրգանի փոխպատվաստումից հետո օգտագործված դեղորայքը, դիաբետը և կորտիկոստերոիդների օգտագործումը ։ Այլ ռիսկերից են պրոտեզների կիրառումը և հակաբիոտիկային թերապիան ։ Հեշտոցային ինֆեկցիաները առաջանում են ավելի հաճախ հղիների, թույլ իմունիտետ ունեցողների և հակաբիոտիկային բուժում ստացողների մոտ ։ Ինվազիվ կանդիդոզի ռիսկի խմբի մեջ են ցածր քաշով ծնված երեխաները, վիրահատությունից հետո վերականգնվող մարդիկ, վերակենդանացման բաժանմունքում բուժվող հիվանդները, թուլացած իմունիտետով մարդիկ ։
Կանխարգելող միջոցներից է բերանի ողողումը քլորհեքսիդինով այն մարդկանց մոտ, որոնք ունեն թուլացած իմունիտետ և ողողումը ինհալացիոն ստերոիդների օգտագործումից հետո ։ Պրոբիոտիկների օգտագործումը կարող է լինել կանխարգելիչ միջոց և օգտագործվել նաև բուժման մեջ ։ Բերանի ինֆեկցիաների դեպքում բուժումը տեղային կլոտրիմազոլով և նիստատինով սովորաբար արդյունավետ է լինում ։ Դրանց անարդյունավետության դեպքում օգտագործվում է ներերակային ֆլյուկոնազոլ, իտրակոնազոլ ։ Բազմաթիվ տեղային ազդեցության հակասնկային պրեպարատներ կարող են օգտագործվել վագինալ կանդիդոզի դեպքում ։ Տարածուն ախտահարման դեպքում օգտագործվում է կասպոֆունգին կամ միկաֆունգին ։ Բարձր ռիսկի խմբի մարդկանց մոտ հակասնկային պրեպարատները կարող են օգտագործվել որպես կանխարգելիչ միջոց ։
Բերանի ինֆեկցիաները առաջանում են 1 ամսականից քիչ երեխաների մոտ 6%-ի մոտ ։ Քիմիոթերապիա ստացողների 20%-ի և ՄԻԱՎ վարակ ունեցողների 20%-ի մոտ կարող է առաջանալ կանդիդոզ ։ Կանանց 75%-ը ունեցել է կանդիդոզի ինչ-որ տեսակ իրենց կյանքի ընթացքում ։ Տարածուն ախտահարումը շատ հազվադեպ է լինում, բացի այն մարդկանցից, ովքեր ռիսկի խմբում են ։
Նշաններ և ախտանիշներ
Թույլ իմունիտետով մարդկանց մոտ կանդիդային ինֆեկցիաները կերակրափողում առաջանում են ավելի հաճախ, քան թե առողջ մարդկանց մոտ և ավելի մեծ հնարավորություն ունեն տարածուն ձևի վերածվելու, առաջացնելով կանդիդեմիա ։ Կերակրափողային կանդիդոզի ախտանիշներից են դիսֆագիան, օդինոֆագիան (ցավոտ կլլում), որովայնի ցավը, սրտխառնոցը և փսխումը  ։
Կաթնախտը հաճախ հանդիպում է երեխաների մոտ։ Այն համարվում է նորմալ, եթե չի տևում մի քանի շաբաթից ավել ։
Հեշտոցային ինֆեկցիան առաջացնում է քոր, այրոցի զգացում, գրգռում և լոռանման արտադրություն։ Արական սեռական օրգանների ախտահարման դեպքում (բալանիտ) լինում է առնանդամի գլխիկի կարմրություն, այտուց, քոր, խիտ արտադրություն ծայրային թլիպի տակ, տհաճ հոտ, առնանդամի գլխիկը մերկացնելու դժվարություն (ֆիմոզ) և ցավ միզարձակության ու սեռական ակտի ժամանակ ։
Մարսողական ուղու կանդիդոզի դեպքում լինում է հետանցքի քոր, փորափքանք, ստամոքսի գրգռում, սրտխառնոց, փսխում, լուծ, աղիքների սպազմ և ստամոքսի խոց   ։ Շուրջհետանցքային կանդիդոզը կարող է առաջացնել հետանցքի քոր, իսկ ախտահարված մասը լինում է էրիթեմատոզ, պապուլյար ցանով, խոցերով պատված։ Կանդիդոզը չի համարվում սեռական ճանապարհով փոխանցվող վարակ ։ Կանդիդայի մեծ քանակներով բազմացումը աղեստամոքսային տրակտում կարող է բերել դիսբիոզի ։ Դեռ վերջնական պարզ չէ, բայց այս ախտահարումը կարող է լինել գրգռված աղու համախտանիշի  և այլ ստամոքսաղիքային հիվանդությունների ժամանակ դիտվող ախտանիշների հիմք ։
Պատճառներ
Կանդիդա սունկը նորմայում առկա է առողջ մարդկանց բերանի խոռոչի և աղեստամոքսային տրակտի նորմալ միկրոֆլորայի մաս։ Այն հայտնաբերվում է նաև մաշկի վրա։ Նրանց աճը նորմայում ճնշվում է մարդու իմունիտետի և այլ մանրեների կողմից, որոնք առկա են մարմնի այդ մասերում ։ Կանդիդայի աճի համար պետք է խոնավություն ։ Որպես օրինակ՝ թաց լողազգեստի երկար ժամանակ կրելը համարվում է ռիսկի գործոն։ Բարդացած դեպքերում մաշկի և լորձաթաղանթի ինֆեկցիաների ժամանակ կանդիդան կարող է անցնել արյան հուն և առաջացնել համակարգային կանդիդոզ։
Կանդիդոզի ռիսկը բարձրացնող գործոններից են ՁԻԱՀ/ՄԻԱՎ-ը, Էպշտեյն-Բարրի ինֆեկցիոն մոնոնուկլեոզը, քաղցկեղի բուժումը, ստերոիդները, հակաբիոտիկների օգտագործումը և չբերության դեմ օգտագործվող դեղամիջոցները ։ Անտիբիոտիկների չարաշահումը կարող է վերացնել նորմալ միկրոֆլորան և ստեղծել նպաստավոր պայմաններ Կանդիդայի բազմացման համար ։ Թուլացած կամ վատ զարգացած իմունիտետը, նյութափոխանակային հիվանդությունները կարող են լինել նախատրամադրող գործոն ։ Թուլացած իմունիտետով հիվանդների 15%-ի մոտ առաջանում է համակարգային կանդիդոզ ։ Պարզ ածխաջրածիններով սննդակարգը ազդում է բերանի խոռոչի կանդիդոզի հաճախականության վրա ։
C. albicans անջատվել է առողջ կանանց 19%-ի հեշտոցից և նրանք չեն նշել ինֆեկցիայի ախտանիշներ։ Որոշ լվացող միջոցների օգտագործումը, հորմոնալ շեղումները կարող են խախտել հեշտոցի նորմալ միկրոֆլորան, որը հիմնականում կաթնաթթվային բակտերիաներ է պարունակում օրինակ՝ լակտոբացիլներ։ Այս խախտման արդյունքում առաջանում են ինֆեկցիայի նշաններ, օրինակ՝ տեղային բորբոքում ։ Հղիությունը և պերօրալ հակաբեղմնավորիչների կիրառումը ռիսկի գործոններ են ։ Շաքարային դիաբետը և հակաբիոտիկների օգտագործումը նույնպես կապ ունեն կանդիդոզի մեծ հաճախականության հետ ։
Առնանդամի կանդիդոզի դեպքում ռիսկի գործոն է սեռական հարաբերությունը ախտահարված մարդու հետ, ցածր իմունիտետը, հակաբիոտիկների օգտագործումը և շաքարային դիաբետը։ Տղամարդկանց մոտ կանդիդոզ ավելի հազվադեպ է հանդիպում, բայց առնանդամի կանդիդոզը, որը առաջանում է ախտահարված մարդու հետ սեռական հարաբերության պատճառով, հազվադեպ երևույթ չէ ։
Ախտորոշում
Հեշտոցի կանդիդոզի նշանները նաև առկա են լինում բակտերիալ վագինոզների դեպքում ։ Աերոբ վագինիտիի հետ պետք է անցկացնել տարբերակիչ ախտորոշում ։ 2002 թվականին կատարված հետազոտությունը ցույց տվեց, որ կանդիդոզի ախտանիշներ նկարագրած կանանց միայն 33%-ն է իրականում ունեցել կանդիդոզ, մինչդեռ մնացած կանայք ունեցել են բակտերալ ինֆեկցիա կամ խառը տիպի ինֆեկցիա ։
Ցանքս կատարելու համար մաքուր տամպոնը անցկացնում են ախտահարված մաշկի վրայով։ Այնուհետև տամպոնը դնում են սննդային միջավայրում։ Գաղութը աճեցնում են 37 °C (98.6 °F) ջերմաստիճանի տակ մի քանի օրվա ընթացքում։ Առաջացած գաղութների բնորոշ տեսքը և գույնը թույլ է տալիս ախտորոշել կանդիդոզը ։
Շնչառական, մարսողական և կերակրափողային կանդիդոզ ախտորոշելու համար պետք է կատարել էնդոսկոպիա ։ Մարսողական ուղու կանդիդոզը ախտորոշելու համար պետք է վերցնել 3-5 միլիլիտր հողուկ տասներկումատնյա աղուց և կատարել ցանքս։
Դասակարգում
Տարբերում ենք կանդիդոզի հետևյալ տեսակները
Կանխարգելում
Իմուն համակարգին սատարող սննդակարգը և պարզ ածխաջրերի քիչ օգտագործումը նպաստում է բերանի խոռոչի և աղիների առողջ միջավայրի պահպանմանը ։ Չնայած կանդիդոզը կապ ունի շաքարային դիաբետի հետ, բայց արյան մեջ շաքարի քանակի կարգավորումը կարող է չազդել ռիսկի վրա ։ Բամբակյա ներքնաշոր կրելը և խոնավ հագուստ երկար չկրելը կարող է իջեցնել կանդիդոզի ռիսկը  ։
Բերանի խոռոչի հիգիենայի կանոններին հետևելը կարող է կանխարգելել կանդիդոզը թույլ իմունիտետով մարդկանց մոտ ։ Քաղցկեղի դեմ քիմիոթերապիա ստացող մարդիկ կարող են օգտագործել քլորհեքսիդին, որպեսզի կանխարգելեն կաթնախտը ։ Ինհալացիոն կորտիկոստերոիդների օգտագործումից հետո ջրով ողողումը կանխարգելիչ միջոց է։
Ռեցիդիվող ինֆեկցիա ունեցող կանանց դեպքում օրալ կամ հեշտոցային պրոբիոտիկների կանխարգելիչ օգտագործման արդյունավետությունը թույլ է ապացուցված ։
Տեղային ինֆեկցիա
Բերանի և կոկորդի կանդիդոզը բուժվում է հակասնկային դեղամիջոցներով։ Բերանի կանդիդոզը լավ պատասխան է տալիս տեղային բուժմանը, բայց կարող է նաև օգտագործվել համակարգային բուժում։ Համակարգային բուժում օգտագործվում է, եթե տեղայինը արդյունավետ չէ։ Կանդիդային կերակրափողաբորբը բուժվում պերօրալ կամ ներերակային։ Ռեզիստենտ ձևերի դեպքում օգտագործվում է ամֆոտերիցին B ։
Հեշտոցային ինֆեկցիաները բուժվում են տեղային հակասնկային միջոցներով ։ Մեկ անգամյա օգտագործման դեղաչափով ֆլյուկոնազոլը 90% արդյունավետություն ունի հեշտոցային ինֆեկցիայի դեպքում ։ Կանդիդոզը կարող է ձեռք բերել ռեզիստենտություն ֆլյուկոնազոլի նկատմամբ, նամանավանդ ՁԻԱՀ ունեցողների մոտ, որոնք ստանում են մեծ քանակով ֆլյուկոնազոլ ։
Հղիության ժամանակ հեշտոցային ինֆեկցիայի դեպքում օգտագործվում է տեղային իմիդազոլ կամ տրիազոլ ։ Այս դեղամիջոցները շատ փոքր քանակով են ներծծվում և տրանսպլացենտար փոխանցման շատ փոքր ռիսկ է լինում ։
Օգուտ դեռ չի նկատվել պրոբիոտիկների կիրառումից ակտիվ ինֆեկցիաների ժամանակ ։
Արյունային ինֆեկցիա
Համակարգային կանդիդոզը առաջանում է, երբ Կանդիդան մտնում է արյան հուն և տարածվում է (դիսսեմինացված կանդիդոզ)։ Այն կարող է տարածվել դեպի տարբեր օրգաններ, օրինակ՝ ԿՆՀ օրգաններ, երիկամներ, լյարդ, ոսկրեր, մկաններ, հոդեր, փայծաղ և աչք։ Բուժումը բաղկացած է բերանային կամ ներերակային հակասնկային միջոցներից ։ Կանդիդեմիայի դեպքում օգտագործում են ֆլյուկոնազոլ կամ կասպոֆունգին ։ Ամֆոտերիցին B-ն այլընտրանք է ։
Կանխատեսում
Վերակենդանացման բաժանմունքում բուժվող հիվանդների մոտ մահվան տոկոսը 30-50% է, երբ առաջանում է համակարգային կանդիդոզ ։
Համաճարակաբանություն
Կերակրափողային կանդիդոզը ամենահաճախ կերակրափողային ինֆեկցիան է ՁԻԱՀ ունեցող մարդկանց մոտ և կազմում է ընդհանուր կերակրափողային ինֆեկցիաների 50%-ը, երբեմն ի հայտ գալով այլ ինֆեկցիաների հետ միասին։ ՁԻԱՀ ունեցող մարդկանց 2/3-ը, որոնց մոտ կա կերակրափողի ախտահարում, ունեն նաև բերանի խոռոչի ախտահարում ։
Կանդիդոզային սեպսիսը շատ հազվադեպ է ։ ԱՄՆ-ում ներհիվանդանոցային արյան հունի ինֆեկցիաների մեջ Կանդիդան զբաղեցնում է չորրորդ տեղը ։
Պատմություն
Այս հիվանդության նկարագրումը տրվել է դեռ մոտավորապես մ․թ․ա․ 460–370 թվականներին՝ Հիպոկրատի կողմից ։
Երկրորդ համաշխարհային պատերազմից հետո հակաբիոտիկների հայտնվելու հետ մեկտեղ բարձրացավ նաև կանդիդոզի հանդիպման հաճախականությունը։ Հետագայում, 1950-ականներին հաճախականությունը փոքրացավ՝ նիստատինի կիրառման շնորհիվ ։
"Կանդիդա" ցեղը և "Կանդիդա Ալբիկանս" տեսակը նկարագրվել են Քրիստին Մարիա Բերկհոուտի կողմից, Ուտրեխտի համալսարանում կատարված իր դոկտորական աշխատանքի մեջ 1923 թվականին։ Անցած տարիների ընթացքում դասակարգումը փոփոխության է ենթարկվել։ Հնացած անվանումներն են Միկոտորուլան և Տորուլոպսիսը։ Տեսակները անցյալում նաև հայտնի են եղել որպես Մոնիլլա Ալբիկանս և Օիդիում Ալբիկանս։ Ներկայումս միջազգային բոտանիկական կոնգրեսը թույլ է տալիս օգտագործել անվանումը ։
"Կանդիդա" անվանումը առաջարկվել է Բերկհոուտի կողմից։ Այն բառից է, որը բնորոշում է Հին Հռոմի սենատի կանդիդատների կրած սպիտակ հագուստը, իսկ ալբիկանսը նույնպես գալիս է լատիներենից, որը նշանակում է  սպիտակեցնել ։ Այս անվանումները ցույց են տալիս կանդիդայի տեսակների սպիտակ գույնը աճեցնելու ժամանակ։
Հետազոտություն
Կանդիդայի մեծ քանակությունը կապ ունի ստամոքսաղիքային բազմաթիվ հիվանդությունների հետ, ներառյալ՝ Կրոնի հիվանդությունը ։
Վերջին 30-40 տարում ամբողջ նկատվել է մեծ ռեզիստենտություն հակասնկային պրեպարատների նկատմամբ ։
Արտաքին հղումներ
Կատեգորիա:Վեներական հիվանդություններ Կատեգորիա:Սնկային հիվանդություններ Կատեգորիա:Ինֆեկցիաներ
Ուիմբլդոնի մրցաշարի կանանց զուգախաղ 2016
Ուիմբլդոնի մրցաշարի կանանց զուգախաղ 2016, թենիսի կանանց զուգախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2016 թվականի հունիսի 27-ից մինչև հուլիսի 10-ը, Լոնդոնի All England Lawn Tennis and Croquet Club («Համանգլիական լաուն-թենիսի և կրոկետի ակումբ») ակումբի կորտերում, Անգլիա, Մեծ Բրիտանիա։
Դասակարգում
• 2
Աղբյուրներ
Կատեգորիա:Ուիմբլդոնի մրցաշար Կատեգորիա:Մեծ սաղավարտի (թենիս) մրցաշարեր Կատեգորիա:Թենիսի մրցաշարեր Կատեգորիա:2016 կանանց թենիսում
(9622) Տերրիջոնս
(9622) Տերրիջոնս (Terryjones), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 21-ին UESAC ծրագրի կողմից Լա Սիլյայում ։
Միջին հեռավորությունը Արեգակից կազմում է 2,255241 ա. մ., առավելագույնը մոտենում է 1,8189 ա. մ. հեռավորության վրա և հեռանում 2,6916 ա. մ. ։ Արեգակի շուրջ մեկ ամբողջական պտույտ է կատարում 1237,05 երկրային օրվա ընթացքում, իր ուղեծրով շարժվելով միջինում 0,291015 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,8° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:UESAC ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռեմ Կոլհաս
Ռեմ Կոլհաս, հոլանդացի ականավոր ճարտարապետ, ճարտարապետության տեսաբան։ Ամերիկյան փիլիսոփայական ընկերության արտասահմանյան անդամ (2014) ։
Կենսագրություն
Լոնդոնի և Կորնելի համալսարանի Ճարտարապետական ասոցացիայի ճարտարապետական դպրոցի շրջանավարտ է։ 1975 թվականին հիմնել է OMA ճարտարապետական բյուրոն, որտեղ Զահա Հադիդը սկսել է իր կարիերան։
Ամենախոշոր նախագծերի շարքում են`
Էրմիտաժ (Սանկտ Պետերբուրգ)ը խորհուրդ է տալիս վերակառուցել Գլխավոր շտաբի շենք (Սանկտ Պետերբուրգ)ը ։
2005 թվականին Կոլհաասի արժանիքները ճարտարապետական հանրության կողմից արժանացել են Պրիցկերի ճարտարապետական մրցանակի Union Prize for Contemporary Architecture Mies van der Rohe (համահեղինակն է Էլեն վան Լուն)։
2010 թվականին ճարտարապետության մեջ ներդրման համար Վենետիկի բիենալեում Կոլհաասին շնորհվել է «Ոսկե առյուծ» մրցանակ։
Ռեմ Կոլհասը Ռուսաստանում
Ժամանակակից ճարտարապետության կենտրոնի հրավերով, Ռեմ Կոլհասը 2007 թվականի մայիսին, այցելել է Մոսկվա, որտեղ նա բաց դասախոսություն է անցկացրել 1920 թվականների վերջին կառուցված ռուսաստանյան նշանավոր ճարտարապետ Կոնստանտին Մելնիկովի նախագծով կառուցված «Բյուրեսվեստնիկ» գործարանային ակումբի շենքում ։ Կոլհասը Մոսկվայում Մելնիկով տուն-թանգարանի հոգաբարձուների միջազգային խորհրդի անդամ է ։ 2010-2011 թվականներին դասավանդել է «Strelka» մեդիայի, ճարտարապետության և դիզայնի ինստիտուտում (Մոսկվա), միևնույն ժամանակ 2010-2013 թվականներին եղել է կրթական մոդելի հեղինակներից մեկը, ինստիտուտի դեկանը և «Պահպանման» (Preservation) ստուդիայի ղեկավարը։ Ուսուցման ընթացքում նա դասախոսություններով բազմիցս այցելել է Մոսկվա, մասնակցել սեմինարների, խորհրդատվությունների և ուսանողական նախագծերի պաշտպանության։ 2011-2012 թվականներին Ռեմ Կոլհասը դարձել է «Պրովինցիա» ստուդիայի ռեժիսոր (Hinterland):
Կոլհասը, լինելով OMA ընկերության գործընկերներից մեկը, Մոսկվայում և Մոսկվայի մարզում ներգրավված է մի շարք ընթացիկ նախագծերում մարզում, մասնավորապես, SANAA ճարտարապետական բյուրոյի հետ միասին, նրա ստուդիան մշակում է Սկոլկովո նորարարական քաղաքի մուտքի գոտին։
Կոլհասը ընդգրկված էր այն ճարտարապետների մեջ, ովքեր զբաղվել են Մոսկվայի Գորկու անվան զբոսայգու շենքերի վերականգնման աշխատանքներով, որը տեղակայված էր Ռոման Աբրամովիչի և Դարյա Ժուկովայի «Գարաժ» ժամանակակից արվեստի թանգարանի կենտրոնում։
2012 թվականի ապրիլին Ժամանակակից մշակույթի ավտոտնակների կենտրոնը հանրությանը ներկայացրեց Գորկի պարկում իր նոր շենքի հայեցակարգը, որը մշակվել էր Ռեմ Կոլհաասի Office for Metropolitan Architecture (OMA) գրասենյակի հետ համագործակցության արդյունքում ։
Արտաքին հղումներ
Կատեգորիա:Նոյեմբերի 17 ծնունդներ Կատեգորիա:1944 ծնունդներ Կատեգորիա:Անձինք այբբենական կարգով Կատեգորիա:Ճարտարապետներ այբբենական կարգով Կատեգորիա:Կոռնելի համալսարանի շրջանավարտներ Կատեգորիա:Ամերիկյան փիլիսոփայական ընկերության անդամներ
Go (ծրագրավորման լեզու)
Go-ն Google ֆիրմայում մշակվող ծրագրավորման լեզու է ։ Լեզվի իրականացումը սկսվել է 2007 թվականին՝ Ռոբ Պայկի, Քեն Թոմփսոնի և Ռոբերտ Գրիսմերի կողմից ։ Go֊ն ստատիկ տիպիզացվող լեզու է, որի շարահյուսությունը շատ նման է C լեզվին, իսկ որոշ քերականական բաղադրիչներ ընդօրինակված են Oberon լեզվից։ Go լեզվի իրականացման անբաժանելի մաս է կազմում նաև ստանդարտ գրադարանը։
Go լեզուն հանրությանն է ներկայացվել 2009 թվականին, և այժմ օգտագործվում է Google֊ի որոշ նախագծերում ։
Նկարագրություն
Ֆունկցիայի սահմանումը սկսվում է  ծառայողական բառով, որին հետևում է ֆունկցիայի անունը, ապա՝ ֆորմալ պարամետրերի ցուցակը, և վերջում, եթե այդպիսին կա, ֆունկցիայի վերադարձրած արժեքի տիպը։ Օրինակ, երկու թվերի քառակուսիների գումարը հաշվող ֆունկցիան կարող է ունենալ հետևյալ տեսքը․
Ամենակարճ ծրագիրը
Go լեզվով գրված ամենակարճ ծրագիրը բաղկացած է  փաթեթում   ֆունկցիայի սահմանումից։
Կոորդինատի մոդելը
Go լեզվում կառուցվածք (գրառում) բաղադրյալ տիպը սահմանվում է  նկարագրիչի օգնությամբ։ Եթե դեկարտյան կետը բաղկացած է աբսցիսը ցույց տվող x և օրդինատը ցույց տվող y դաշտերից, ապա   կառուցվածքը կսահմանվի հետևյալ կերպ։
տիպի օբյեկտի հետ աշխատելու համար Go լեզուն թույլ է տալիս սահմանել մեթոդներ։ Օրինակ, կոորդինատների սկզբնակետից տրված կետւ հեռավորությունը հաշվող  մեթոդը կսահմանվի այսպես․
Իրականացումներ
Բացի Google֊ի իրականացումից, Go լեզուն իրականացված է նաև gcc փաթեթում՝ gccgo անունով։ Google֊ի gc կոմպիլյատորը իրականացված է Linux, OS X, FreeBSD, NetBSD, OpenBSD, Plan 9, Solaris և Windows օպերացիոն համակարգերի համար ։
Ծանոթագրություններ
Կատեգորիա:Ամերիկյան հայտնագործություններ
Գերներ (Միլլերովսկի շրջան)
Գերներ (Гернер), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Տուրիլովսկի գյուղական համայնքի կազմի մեջ։
Կատեգորիա:Ռոստովի մարզի Միլլերովսկի շրջանի բնակավայրեր Կատեգորիա:Ռուսաստանի խուտորներ
Ռոզա Գրիգորյան (ճարտարապետ)
Ռոզա Հայկի Գրիգորյան, հայ ճարտարապետ։ Հայաստանի ճարտարապետների միության անդամ (1938) ։ ՀԽՍՀ վաստակավոր շինարար։
Կենսագրություն
Ռոզա Գրիգորյանը ծնվել է 1904 թվականին, Դիլիջան քաղաքում։ 1930 թվականին ավարտել է Երևանի պոլիտեխնիկական ինստիտուտը։ 1938 թվականից եղել է Հայաստանի ճարտարապետների միության անդամ ։ Աշխատել է Ալեքսանդր Թամանյանի արվեստանոցում։ Մասնակցել է Երևան քաղաքի գլխավոր հատակագծի ստեղծման աշխատանքներին ։
Մահացել է 1988 թվականին, Երևանում։
Ծանոթագրություններ
Կատեգորիա:Հայ կին ճարտարապետներ Կատեգորիա:ՀՊՃՀ շրջանավարտներ Կատեգորիա:Հայաստանի ճարտարապետների միության անդամներ Կատեգորիա:ՀԽՍՀ վաստակավոր շինարարներ
Սինգայ (գյուղ, Կորոստենի շրջան)
Սինգայ (Сингаї), գյուղ Ուկրաինայի Ժիտոմիրի մարզի Կորոստենի շրջանում։ Բնակավայրը նախկինում նաև անվանվել է Բոլշիե Սինգաի։ Հիմնադրվել է 1467 թվականին։
2001 թվականի տվյալներով Սինգայ գյուղում բնակվում էր 608 մարդ։ Բնակավայրը զբաղեցնում է 2483 կմ² տարածք։ Բնակչության խտությունը կազմում էր 244,87 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Կորոստենի շրջանի բնակավայրեր Կատեգորիա:Ուկրաինայի գյուղեր Կատեգորիա:1467 թվականին հիմնադրված բնակավայրեր
Մաքսիմ Ռիսանով
Մաքսիմ Ռիսանով (Maxim Rysanov, Максим Рысанов, ), ուկրաինացի ալտահար։
Նա սովորել է Մոսկվայում, այնուհետև Լոնդոնի Գիդհոլի երաժշտական դպրոցում։ Այժմ հիմնականում հանդես է գալիս որպես սոլո ալտահար` կատարելով ինչպես ալտի համար գրված ստեղծագործություններ, այնպես նաև ստեղծագործություններ փոխադրված ալտի համար։ Ձայնագրել է բազմաթիվ ձայնասկավառակներ։ Ներկայումս բնակվում է Մեծ Բրիտանիայում։
Մրցանակներ
Հաղթել է մի քանի երաժշտական մրցույթներում, որոնց թվում` Վալենտինո Բուկկի մրցույթի հաղթող (Հռոմ, 1995), GSMD Gold Medal (Լոնդոն, 2000), Կարմելի կամերային համույթների միջազգային մրցույթ (ԱՄՆ, 1999), Բորնմուտ քաղաքի դիրիժորներ մրցույթ (Մեծ Բրիտանիա, 2003), Վոլգոգրադի երիտասարդ երաժիշտների մրցույթի դափնեկիր է (1995), այլ մրցանականերից են Haverhill Sinfonia Competition (Մեծ Բրիտանիա, 1999), Լայոնել Թերթիսի անվան ալտահարների միջազգային մրցույթ (Մեծ Բրիտանիա, 2003), Ժնևի CIEM մրցույթ (2004)։
Արտաքին հղումներ
Կատեգորիա:Անձինք այբբենական կարգով Կատեգորիա:Ուկրաինացի ալտահարներ
Աննա Շչետինա
Աննա Ալեքսանդրովնա Շչետինինա, խորհրդային ռուս ճարտարապետ, նկարիչ, ինտերիերի դիզայներ, ժամանակակից նկարիչ։
Կենսագրություն
Աննա Շչետինան 1982 թվականին ավարտել է Մոսկվայի ճարտարապետական ​​ինստիտուտը (ՄՃԻ) ։ Սովորել է Անդրեյ Բալդինի հետ նույն խմբում։
1994-1995 թվականներին, ամուսնանալով անգլիացի ճարտարապետի հետ, բնակվել է Անգլիայում։ 1995 թվականին ընկերների հրավերով հյուրընկալվելով Նիկոլա-Լենիվեց գյուղում, մնացել է Ռուսաստանում, ամուսնացել Նիկոլա-Լենիվեցի նկարիչների գաղութի հիմնադիր Վասիլի Շչետինինի հետ և տուն կառուցել Նիկոլա-Լենիվեցում։ Աննա Շչետինինայի դուստրը՝ Յուլիա Բիչկովան, 2006 թվականին դարձել է Նիկոլա-Լենիվեցի «Արխստոյանիե» փառատոնի առաջին համակարգողը ։ Աննա Շչետինինան ինքը 2011 թվականին գլխավորել է «Նիկոլա-Լենիվեց» ոչ առևտրային կազմակերպությունը ։
2011 թվականին, «Նովայա գազետա»-ին տված հարցազրույցում, Նիկոլա-Լենիվեցի և «Արխստոյանիե» փառատոնի մասին նա ասել է.
Արտաքին հղումներ
Կատեգորիա:Ռուս դիզայներներ Կատեգորիա:Ռուս ժամանակակից արվեստագետներ Կատեգորիա:Ռուս նկարչուհիներ Կատեգորիա:Մոսկվայի ճարտարապետական ​​ինստիտուտի շրջանավարտներ Կատեգորիա:Ռուս ճարտարապետներ
Ubisoft Singapore
Ubisoft Singapore, ընկերություն, որը զբաղվում է համակարգչային խաղերի մշակմամբ։ Ընկերությունը հիմնադրվել 2008 թվականի օգոստոսի 1-ին Սինգապուրում, որպես Ubisoft ֆրանսիական ընկերության դուստր ընկերություն։
Պատմություն
Ընկերության բացման մասին հայտնի դարձավ 2008 թվականի փետրվարի 12-ին ։ Հայտարարության մեջ, որը հրապարակվեց GameSpot խաղային կայքում, նշվեց, որ Ubisoft Singapore-ը սկսում է իր գործունեությունը օգոսոտոսի մեկից, այսպիսով դառնալով Ubisoft ընկերության 18-րդ մասաճյուղը։ Ընթադրվում էր, որ նոր մասաճյուղը զբաղվելու է խաղային համակարգերի համար նախատեսված խաղերի մշակմամբ, համագործակցելով այլ մասաճյուղերի հետ։ Ստուդիան պետք է ունենար 300 աշխատակից ։
2009 թվականի օգոստոսի 5-ին թողարկվեց Xbox 360-ի համարա նախատեսված, ըկերության առաջին խաղը՝ Teenage Mutant Ninja Turtles: Turtles in Time Re-Shelled, որն իրենից ներկայացնում էր 1991 թվականին Konami ընկերության կողմից թողարկված Teenage Mutant Ninja Turtles: Turtles in Time խաղի եռաչափ տարբերակը։ 2009 թվականի սեպտեմբերի 19-ին վաճառքի հանվեց նաև PlayStation 3-ի համար նախատեսված տարբերակը։
Արտաքին հղումներ
Կատեգորիա:Ընկերություններ այբբենական կարգով Կատեգորիա:Համակարգչային խաղեր Կատեգորիա:Ընկերություններ Կատեգորիա:Ստուդիաներ Կատեգորիա:Համակարգչային խաղեր արտադրողներ այբբենական կարգով
Սոռցի
Սոռցի (Sortsi), գյուղ Էստոնիայի Յիգևամաա նահանգի Տաբիվեռե շրջանում։
2011 թվականի տվյալներով գյուղում բնակվում էր 13 մարդ։
Արտաքին հղումներ
Կատեգորիա:Էստոնիայի Յիգևամաա նահանգի Տաբիվեռե շրջանի բնակավայրեր Կատեգորիա:Էստոնիայի գյուղեր
Ռալֆ Հազենհյուտլ
Ռալֆ Հազենհյուտլ (Ralph Hasenhüttl )՝ ավստրիացի նախկին ֆուտբոլիստ, հարձակվող, նաև ֆուտբոլային մարզիչ։
Ակումբային կարիերա
Իր փորձը մեծ ֆուտբոլում Ռալֆ Հազենհյուտլը սկսել է հարազատ քաղաք՝ Գրացի «ԳԱԿ» ակումբում։ Պրոֆեսիոնալ մակարդակում Ռալֆը նորամուտը նշել է 1985 թվականի օգոստոսի 31-ին ավստրիական Բունդեսլիգայի շրջանակներում տեղի ունեցած «Լեոբենի» դեմ խաղում, փոխարինման դուրս գալով 84-րդ րոպեին Մարիո Դզուենելլիի փոխարեն ։
1989 թվականի Հազենհյուտլը տեղափոխվել է վիեննական «Աուստրիա» ակումբ, հանդես գալով ՈՒԵՖԱ գավաթում։ 1989 թվականին Ռալֆը իր առաջին խաղը անցկացրեց եվրոգավաթում՝ մասնակցելով «Այաքսի» դեմ խաղին ։ Ակումբի հետ Հազենհյուտլը ավստրիական Բունդեսլիգայում կարողացել է իրար հետևից 3 անգամ հաղթել Բունդեսլիգան (1990-1991, 1991-1992, 1992-1993) և երեք անգամ երկրի Գավաթը (1989-1990, 1991-1992, 1993-1994)։ Ընդհանուր «Աուստրիայի» կազմում Ռալֆը անցկացրել է 146 հանդիպում և խփել է 45 գոլ։
1994 թվականի ամռանը Հազենհյուտլը տեղափոխվեց «Աուստրիայի» գլխավոր մրցակից «Ռեդ Բուլլ» ակումբը։ Այստեղ Ռալֆը 1994-95 մրցաշրջանում դարձավ երկրի առաջնության չեմպիոն։
1996 թվականին ՈՒԵՖԱ-ի հաստատումով՝ «Բոսմանի կոնոների» հիման վրա նա այլևս չէր կարող հանդես գալ տվյալ երկրի առաջնությունում և նա տեղափոխվեց Բելգիայի առաջնություն։ Սկզբում հանդես եկավ «Մեխելենում», ապա «Լերսում», որից հետո է հրաժարվեց հանդես գալ գերմանական ակումբներում՝ մասնավորապես «Քյոլնում» և «Գրոյտեր Ֆյուրտում»։
Ռալֆի վերջին ակումբը եղել է «Բավարիայի» երկրորդ թիմը, որի կազմում նա հանդես եկավ մինչև 2004 թվականը։
Կարիերան հավաքականում
Ավստրիայի հավաքականում Ռալֆը նորամուտը նշել է 1988 թվականի մայիսի 17-ին Հունգարիայի հավաքականի դեմ ընկերական խաղում։ Հազենհյուտլը խաղադաշտ մտավ երկրորդ խաղակեսի սկզբում՝ փոխարինման դուրս գալով Պետր Շտյոգերի փոխարեն, և հատկանշական է որ 11 րոպե անց աչքի ընկավ գոլով ։ Ամբողջ կարիերայի ընթացքում Ռալֆը անցկացրել է 8 հանդիպում ազգային հավաքականի կազմում և խփել է 3 գոլ։
Ունտերխախինգ
Ֆուտբոլիստի կարիերան ավարտելուց անմիջապես հետո Ռալֆը կես մրցաշրջան եղել է «Ունտերխախինգի» գլխավոր մարզիչը, որից հետո աշխատել է որպես գլխավոր մարզչի օգնական։ 2007 թվականի մարտի 19-ին ակումբի գլխավոր մարզիչ Հարրի Դոյտինգերի հեռանալուց հետո սկսեց կատարել գլխավոր մարզչի աշխատանքը ։ Հետո վերադարձավ իր նախկին պաշտոնին, երբ ակումբ հրավիրվեց Վերներ Լորանտը ։ Սակայն այդ տարվա հոկտեմբերի 7-ին Հազենհյուտլը կրկին գլխավորեց «Ունտերխախինգ», հանդես գալով հարավային Ռեգիոնալլիգայում։
Ռեգիոնալլիգայում 2007-08 մրցաշրջանում զբաղեցնելով 6-րդ հորիզոնականը «Ունտերխախինգը» կարողացավ մասնակցել Գերմանիայի երրորդ լիգային, որտեղ առաջին իսկ մրցաշրջանում զբաղեցրեց 4-րդ հորիզոնականը, և 1 միավոր էր պակասում որպեսզի մյուս մրցաշրջանը անցկացնեն երկրորդ Բունդեսլիգայում ։
Աալեն
Ակումբի ղեկավարությունը իր առջև նպատակ դրեց, որ մյուս մրցաշրջանում ակումբը տեղ զբաղեցնի մրցաշարային աղյուսակի միջնամասում։ Ֆուտբոլիստները լավ հանդես եկան Հազենհյուտլի գլխավորությամբ, կարողացան լուծել բոլոր խնդիրները և զբաղեցրեցին 2-րդ հորիզոնականը, որը նրանց թույլ տվեց մյուս մրցաշրջանում հանդես գան երկրորդ Բունդեսլիգայում ։
2012-13 մրցաշրջանում Հազենհյուտլը հիվանդացավ, ինչի պատճառով ակումբը չկարողացավ իր տեղը ամրապնդել երկրորդ Բունդեսլիգայում։ 2013 թվականի հուլիսի 1-ին Հազենհյուտլի պայմանագրի ժամկետը ավարտվեց և լքեց ակումբը, և որոշ ժամանակ կարիերան ընդհատեց բուժվելու համար ։
Ինգոլշտադտ 04
2013 թվականի հոկտեմբերի 7-ին Հազենհյուտլը ներկայացվեց որպես «Ինգոլշտադտ 04»-ի գլխավոր մարզիչ՝ փոխարինելով Մարկո Կուրցին, ով հեռացվել էր իր պաշտոնից վատ մեկնարկելով 2013-2014 մրցաշրջանում ։ Հազենհյուտլին հաջողվեց մինչև ձմեռային արձակուրդները ակումբին դուրս հանել ծանր իրավիճակից, իսկ արդեն գարնանային փուլում ավելի հաջող հանդես եկան, և մրցաշրջանը ավարտեցին 10-րդ հորիզոնականով ։ Դա նպաստեց նրան, որ ակումբը մինչև 2016 թվականի հուլիսը պայմանագիր առաջարկեց նրան ։
Հաջորդ 2014-2015 մրցաշրջանում «Ինգոլշտադտ 04»-ը երկրորդ Բունդեսլիգայում մեծ առավելություն ուներ բոլորից, և մրցաշրջանի վերջում պարզ դարձավ, որ ակումբը ընդամենը 4 պարտություն է կրել ամբողջ մրցաշրջանի ընթացքում ։ Առաջին Բունդեսլիգայում «Ինգոլշտադտ 04»-ը Ռալֆի ղեկավարությամբ զբաղեցրեց 11-րդ հորիզոնականը։ Սակայն Հազենհյուտլը հրաժարվեց պայմանագիրը երկարաձգել, և 2016 թվականի ապրիլին հայտարարեց, որ հեռանում է ակումբից ։
ՌԲ Լեյպցիգ
2016 թվականի հուլիսին Հազենհյուտլը սկսեց գլխավորել «ՌԲ Լեյպցիգը», նշենք նաև, որ նրա նպատակն է իր առաջին մրցաշրջանը Բունդեսլիգայում անցկացնի հաջող, և հայտնվի Եվրոպայի Լիգայում ։
Արտաքին հղումներ
Կատեգորիա:Ֆուտբոլային մարզիչներ այբբենական կարգով Կատեգորիա:Ավստրիացի ֆուտբոլիստներ Կատեգորիա:Աուստրիա Վիեննայի ֆուտբոլիստներ Կատեգորիա:Ռեդ Բուլ Զալցբուրգի ֆուտբոլիստներ Կատեգորիա:Բավարիա Մյունխենի ֆուտբոլիստներ Կատեգորիա:Մեխելենի ֆուտբոլիստներ Կատեգորիա:Քյոլնի ֆուտբոլիստներ Կատեգորիա:Պրեմիեր Լիգայի մարզիչներ Կատեգորիա:Ավստրիացի ֆուտբոլային մարզիչներ Կատեգորիա:Ֆուտբոլի հարձակվողներ
Աբդուլկարիմովո (գյուղ, Երմեկեևսկի շրջան)
Աբդուլկարիմովո (Абдулкаримово, Әбделкәрим), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 487 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Երմեկեևսկի շրջանի բնակավայրեր
Կիրառական արվեստի ազգային թանգարան (Բուենոս Այրես)
Կիրառական արվեստի ազգային թանգարան (Museo Nacional de Bellas Artes, MNBA), արգենտինական գեղարվեստական թանգարան Բուենոս Այրեսում, տեղակայված Ռեկոլետա շրջանում։ 2004 թվականին թանգարանը մասնաճյուղ է բացել Նեուկեն քաղաքում։
Պատմություն
Թանգարանի առաջին տնօրենը արգենտինացի նկարիչ և քննադատ Էդուարդո Շիաֆինոն էր։ Թանգարանը բացվել է 1895 թվականի դեկտեմբերի 25-ին Ֆլորիդա փողոցում գտնվող շենքում, որտեղ այժմ գտնվում է Galerías Pacífico առևտրի կենտրոնը։ 1909 թվականին թանգարանը տեղափոխվել է Սան Մարտինի հրապարակում գտնվող շենք։ Իր նոր տանը թանգարանը դարձել է դարի Միջազգային ցուցահանդեսի մի մասը, որն անց է կացվել Բուենոս Այրեսում, 1910 թվականին։ 1932 թվականին Սան Մարտինա հրապարակի վերակառուցման նպատակով տաղավարի քանդումից հետո, 1933 թվականին թանգարանը տեղափոխել են այժմյան գտնվելու վայր։ Այդ շենքը կառուցվել է 1870 թվականին և վերակառուցվել ճարտարապետ Ալեխանդրո Բուստիլիոյի կողմից՝ ժամանակակից օգտագործման համար։
1955-1964 թվականներին տնօրեն Խորխե Ռոմերոյի օրոք թանգարանը արդիականացվել է ինչպես ներսից այնպես էլ նրա հավաքածուն։ 1961 թվականին բացվել է ժամանակավոր տաղավար, թանգարանը ձեռք է բերել ժամանակակից արվեստի բազմաթիվ ստեղծագործություններ։
Ժամանակակից արգենտինական գեղարվեստական տաղավարը բացվել է ավելի ուշ՝ 1980 թվականին։ Այդ տարածքը ունի ընդհանուր 1536 քառակուսի մետր և հանդիսանում է թանգարանի 34 տարածքներից ամենամեծը, ցուցասրահների ընդհանուր մակերեսը կազմում է 4610 քառակուսի մետր։
Թանգարանի հիմնական էքսպոզիցիան ընդգրկում է 688 հիմնական գործեր և ավելի քան 12 000 ուրվագծեր, հատվածներ, բրուտագործական արտադրանքներ և այլ փոքր գործեր։ 2004 թվականին Նեուկեն քաղաքում բացված թանգարանի մասնաճյուղը ունի 4 ցուցասրահ, 2500 քառակուսի մետր ընդհանուր մակերեսով, որտեղ տեղակայված է հիմնական էքսպոզիցիան, որը ընդգրկում է 215 գործ, ինչպես նաև ժամանակավոր ցուցահանդեսներ։
Թանգարանի առաջին հարկում 24 սրահ կա, որտեղ ցուցադրվում են գեղանկարչության միջազգային հավաքածուներ՝ միջնադարից մինչև 20-րդ դար, ինչպես նաև այնտեղ է գտնվում թանգարանային արվեստի պատմության գրադարան։ Թանգարանի երկրորդ հարկում գտնվող սրահներում ցուցադրվում են 20-րդ դարի արգենտինացի լավագույն նկարիչների ստեղծագործությունները, որոնց թվում են՝ Անտոնիո Բեռնին, Էռնեստո դե լա Կարկովան, Բենիտո Կինկելա Մարտինը, Էդուարդո Սիվորին, Ալֆրեդո Գուտելոն, Ռակել Ֆորները, Լինո Էնեա Սպիլիմբերոն։ Երրորդ հարկում տեղակայված են երկու էքսպոզիցիա՝ հավաքված 1984 թվականին, լուսանկարների ցուցահանդես, ինչպես նաև տեխնիկական և  վարչական տարածքների մեծ մասը։
Հավաքածու (Բուենոս Այրոս)
Արգենտինացի վարպետներ
Արտաքին հղումներ
Կատեգորիա:1895 հիմնադրումներ Արգենտինայում Կատեգորիա:Արգենտինայի թանգարաններ
Նազարենկի (գյուղ, Նովի Սանժարիի շրջան)
Նազարենկի (Назаренки), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Նազարենկի գյուղում բնակվում էր 5 մարդ։ Բնակավայրը զբաղեցնում է 0,186 կմ² տարածք։ Բնակչության խտությունը կազմում էր 26,88 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Նովի Սանժարիի շրջանի բնակավայրեր Կատեգորիա:Ուկրաինայի գյուղեր
Պրոեզդնայա Մուլտա
Պրոեզդնայա Մուլտա (Проездная Мульта), գետ Ռուսաստանում, հոսում է Ալթայի երկրամասում։ Գետաբերանը տեղակայված է Կրեպկայա գետի ձախ ափով՝ 2 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության